Michael G. Wilson

Michael Gregg Wilson (s. 21. tammikuuta 1942 New York) on yhdysvaltalainen elokuvatuottaja, joka on tuottanut James Bond -elokuvia 1980-luvulta lähtien. Hänen kumppaninsa tuottajana on hänen sisarpuolensa Barbara Broccoli.

Wilsonin isä on näyttelijä Lewis Wilson. Vanhemmat erosivat, ja hän oli 17-vuotias, kun hänen äitinsä Dana meni uudelleen naimisiin elokuvatuottaja Albert R. Broccolin kanssa. Bond-elokuvien pariin hän päätyi jo 1960-luvulla opiskeluvuosinaan, kun Broccoli otti hänet avustajaksi 007 ja Kultasormen (1964) kuvauksiin. Wilson on valmistunut sähköinsinööriksi Harvey Mudd Collegesta 1963 ja juristiksi Stanfordista 1966.

Wilson alkoi työskennellä Bondien tuotantoyhtiössä Eon Productionsissa vuonna 1972. Hän on toiminut elokuvien toisena tuottajana vuodesta 1984 lähtien ensin Albert R. Broccolin ja sitten tämän tyttären Barbara Broccolin kanssa. Nuorempi Broccoli astui isänsä seuraajaksi vuoden 1995 elokuvasta 007 ja kultainen silmä alkaen.

Tuottajan roolinsa lisäksi Wilson on näytellyt Bond-elokuvissa vuoteen 2017 mennessä kaikkiaan 18 cameoroolissa. Hän on myös kerännyt harrastuksenaan merkittävän valokuvakokoelman. 

 James Bond -filmografia 
 Vuosi  Elokuva   Käsikirjoittaja  Tuottaja  Cameo 1964  007 ja Kultasormi    14px 1977  007 rakastettuni    14px 1979  Kuuraketti    14px 1981  Erittäin salainen  14px   14px 1983  Octopussy – mustekala  14px   14px 1985  007 ja kuoleman katse  14px  14px  14px 1987  007 vaaran vyöhykkeellä  14px  14px  14px 1989  007 ja lupa tappaa  14px  14px  14px 1995  007 ja kultainen silmä   14px  14px 1997  Huominen ei koskaan kuole   14px  14px 1999  Kun maailma ei riitä   14px  14px 2002  Kuolema saa odottaa   14px  14px 2006  Casino Royale   14px  14px 2008  007 Quantum of Solace  14px  14px  14px 2012  007 Skyfall   14px   2015  007 Spectre   14px  

 Lähteet 

 Aiheesta muualla 



Luokka:Yhdysvaltalaiset elokuvatuottajat
Luokka:Vuonna 1942 syntyneet
Luokka:Elävät henkilöt